1951-ben a Viet Minh egyesülve a Vietnámi Nemzeti Szövetség nevű párttal Vietnámi Nemzeti Front néven folytatta tevékenységét, de a franciák ellenfelük megnevezését, úgymint Viet Minh, megtartották. A franciák az 1954-es Dien Bien Phu-i csata után tették le a fegyvert. Az ezt nem sokkal követő Genfi konferencián, 1954. július 21-én döntés született az ország ketté osztásáról Észak- és Dél-Vietnámra. Határnak a 17. szélességi kör vonala lett kijelölve. A Viet Minh 1954. október 11-én vette át az ellenőrzést az északi országrész felett. Ho Si Minh-t miniszterelnökké nevezték ki Észak-Vietnám pedig kommunista állammá alakult. Az ország kettéosztottsága a genfi megállapodás szerint csupán 2 évre szólt volna, melyet 1956-ban országos választások és újraegyesítés kellett volna, hogy kövessen.